open-index/open-wikipedia-markdown huggingface dataset:
Miesten Suomisarjan kausi 2025–2026

**Miesten Suomisarjan kausi 2025–2026** oli järjestyksessään kuudes salibandyn Suomisarjan kausi. Se alkoi 13. syyskuuta 2025.  

Uusia joukkueita sarjassa olivat Inssi-Divarista pudonneet ÅIF ja LNM, sen lisäksi Salibandyn 2. divisioonasta nousseet Into ja Papas. 

## Joukkueet 2025–2026
**Lohko A**

**Lohko B**

## Lohkojen sarjataulukot

### Lohko A

### Lohko B

## Pudotuspelit

Lohkojen 1.– 4. sijoittuneet pelaa kolmen kierroksen pudotuspelit, josta Suomisarjan mestari  nousee suoraan Inssi-Divarin. Pudotuspelit pelataan , paras kahdesta systeemillä (Kahden pelin yhteismaali määrä) yksittäisinä otteluina. Peliaika: 3 x 20 min tehokasta peliaikaa. Pudotuspelikierroksen 1. otteluparit: määräytyy sijoituksen mukaan A1-B4,B1-A5,A2-B3 ja B2-A3.   

Pudostuspelin toisella kierroksella Runkosarjasijoitukseltaan paras kierrokselta 1. jatkoon päässyt joukkue kohtaa runkosarjasijoitukseltaan huonoimman jatkoon päässeen joukkueen (jos sama sijoitus, niin pistevertailulla parempi/huonompi).

Runkosarjasijoitukseltaan paras, sekä toiseksi paras jatkoon päässyt joukkue saa valita
koti- tai vierasaloituksen.

Pudotuspelien kierroksen 2. voittajat Suomisarjan finaaliin, häviäjät pelaavat
kierroksella 3. paikasta Inssi-Divarikarsintaan.

Suomi-Sarjan Finaali pelataan paras kolmesta systeemillä (kaksi voittoa) voittaja nousee suoraan Inssi-Divarin ja hävijä osaliistuu Inssi-Divarin karsintoihin. 

## Pudotuspelit

## 1. kierros

----

----

----

 

----

## 2. kierros

----

 

----

## Finaali

----

 

## 3. kierros

----

 

## Inssi-Divari Karsinta

Inssi-Divarissa 12.-13. sijoittuneet joukkueet eli M-Team ja SaiPa sekä Suomisarjan finaalin hävinnyt LNM ja Welhot joka voitti SB Vaasa:n Suomisarjan kolmannella kierroksella osallistuu divari karsinta. Joukkueet pelaavat yksivaiheisen pudotuspelit paras kolmesta -systeemillä. Molempien sarjojen voittajat Pelaavat Inssi-Divarissa kaudella 2026-27 ja häviäjät Suomisarjassa.

## Suomisarja karsinna ja putoaminen
Suomisarjakarsintoihin osallistuvat Suomisarjassa pistevertailulla  huonompi kahdeksanneksi  (8.) sijoittunutta joukkue, sekä Suomisarjassa sijoille 9.-11. sijoittuneet
joukkueet, yhdessä alueellisista 2. divisioonalohkoista Suomisarjakarsintoihin
edenneiden joukkueiden (7 kpl) kanssa.

Karsinnat pelataan paras kolmesta systeemillä (kaksi voittoa) yksittäisinä otteluina, peliaika: 3 x
20 min tehokasta peliaikaa. Jos varsinainen peliaika päättyy tasan, pelataan 20 min
jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin.
Mikäli jatkoaika ei tuo ratkaisua, ratkaistaan ottelun voittaja  RLkilpailussa.

## Suomisarjakarsinta

----

----

----

----

----

----

----

 

## Lähteet
Bright Hillin metroasema

**Bright Hill** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan toista vaihetta 28. elokuuta 2021. Asema sijaitsee Sin Ming Avenuella Länsi-Bishanissa. ja palvelee useita asuinalueita aseman ympärillä. Se palvelee myös maamerkkejä, kuten Peirce Secondary Schoolia, Ai Tong Schoolia, Bishan-Ang Mo Kio Parkia ja Kong Meng San Phor Kark See -luostaria. vuodesta 2030 alkaen asemalta on vaihtoyhteys Cross Island Linelle (CRL). Asemasta tulee linjan ensimmäisen vaiheen pääteasema. Linjan toinen vaihe avautuu vuonna 2032, jolloin se laajenee Jurong Lake Districtille.

## Lähteet
Hacklinin muistomuuri

**Hacklinin muistomuuri** sijaitsee Porissa Reposaaren kirkon puistossa. Se on muistomerkki vuonna 1942 uponneille kauppalaivoille Jussi H. ja Betty H.

Werner Hacklinin laivanvarustamon alukset upposivat Itämerellä toisen maailmansodan aikana. Höyrylaiva Jussi H. upposi Pohjanlahdella 11.–12. syyskuuta 1942. Sen mukana hukkui 22 merimiestä. Betty H. upposi Ahvenanmerellä  26. lokakuuta 1942 ja sen mukana menehtyi 11 merimiestä.

## Lähteet
Upper Thomsonin metroasema

**Upper Thomson** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan toista vaihetta 28. elokuuta 2021. Asema sijaitsee Upper Thomson Roadin varrella. Aseman viisi sisäänkäyntiä palvelevat erilaisia kehityskohteita, kuten So Chow Estatea, Thomson Plazaa ja Pyhän Hengen kirkkoa.

## Lähteet
Bashkimi

**Bashkimi** oli vuosina 1943–1998 ilmestynyt albanialainen sanomalehti.

Lehti alkoi ilmestyä Albanian kansallisen vapautusliikkeen äänenkannattajana Durrësissa maaliskuussa 1943. Toisen maailmansodan jälkeen sen julkaisijaksi tuli Albanian kommunistisen puolueen (myöhemmin Albanian työn puolueen) joukkoliike Albanian demokraattinen rintama. *Bashkimi* oli Albanian ainoa päivälehti *[[Zëri i Popullit]]* -lehden perustamiseen saakka vuonna 1948. Se oli myöhemmin yksi maan tärkeimmistä sanomalehdistä. Tiranassa ilmestyneen päivälehden painos oli 1980-luvulla 30&nbsp;000 kappaletta.

*Bashkimin* teemoja olivat Albanian kansanedustuslaitoksen ja demokraattisen rintaman järjestöjen toiminta, maan talous, politiikka ja yhteiskunta. Se kiinnitti erityistä huomiota maatalouteen ja maaseudun elämään ja käsitteli myös kulttuuria ja urheilua.

Lehti julistettiin riippumattomaksi julkaisuksi marraskuussa 1991. Se ilmestyi *Bashkimi Kombëtar* -nimisenä aluksi kahdesti viikossa eri kansalaisjärjestöjen nimissä, vuodesta 1994 ”riippumattomana viikkolehtenä” ja vuodesta 1996 ”politiikan ja kulttuurin viikkolehtenä”. Lehden viimeinen numero ilmestyi kesäkuussa 1998.

## Lähteet
Fly Me to the Moon (elokuva)

**Fly Me to the Moon** on vuonna 2024 ensi-iltansa saanut yhdysvaltalainen romanttinen komediaelokuva, jonka on ohjannut Greg Berlanti. Elokuvan pääosissa on Scarlett Johansson ja Channing Tatum. Elokuva kertoo Apollo 11 -kuulennon lavastamisesta varotoimenpiteenä, mikäli lento epäonnistuu. 

Elokuva julkaistiin elokuvateattereihin 12. heinäkuuta 2024. Sen budjetti oli 100 miljoonaa Yhdysvaltain dollaria.

Rotten Tomatoes -kerääjäsivustolla 238 arvostelusta 66 prosenttia kriitikoista antoi sille myönteisen arvostelun. Yhteenvetona Johanssonin ja Tatumin keskinäistä kemiaa kehuttiin, vaikka juonen uskottavuutta välillä kyseenalaistettiin. 

## Rooleissa

Lähde: 

## Lähteet

## Aiheesta muualla
*
Kastor (yritys)

**Kastor** on suomalainen kiukaiden valmistaja, jonka perusti Isak Räsänen. Räsänen kehitti muun muassa Ihanne-lämmityslaitteen ja perusti vuonna 1908 Ihanne-lämmitystoimiston ja Lämmityslaite oy:n Viipuriin. Yrityksestä tuli Kastor vuonna 1916 ja se valmisti kiukaita ja liesiä. Aluksi Viipurissa toiminut Kastor siirtyi Helsinkiin noin vuonna 1923. Kastor perusti kiuastehtaan myös Riihimäelle. Vuonna 2009 Kastor ja ruotsalaisen Tylön omistama Helo yhdistyivät. Myöhemmin Kastorista tuli Tylöhelon tuotemerkki.

## Lähteet
Dyyni: Osa kolme

**Dyyni: Osa kolme** () on vuonna 2026 ensi-iltansa saava yhdysvaltalainen eeppinen tieteiselokuva, jonka ohjaa Denis Villeneuve. Se perustuu Frank Herbertin romaaniin *[[Dyynin Messias]]* (1969), jonka ovat sovittaneet käsikirjoitukseksi Villeneuve ja Jon Spaihts, ja on jatko-osa elokuvalle ** (2024). Timothée Chalamet, Rebecca Ferguson, Josh Brolin, Zendaya, Javier Bardem, Florence Pugh, Anya Taylor-Joy ja Jason Momoa uusivat edellisen elokuvan roolinsa. Uusina näyttelijöinä nähdään muun muassa Robert Pattinson ja Isaach de Bankolé.

Elokuvan on määrä saada ensi-iltansa 18. joulukuuta 2026.

## Näyttelijät

## Lähteet

## Aiheesta muualla
* Virallinen sivusto 
*
Aarne Lukander

**Arvo Aarne Lukander** (14. kesäkuuta 1906 Helsinki – 28. toukokuuta 1941 Helsinki) oli sisustustaitelija ja nuoruudessaan 1920-luvulla tunnettu mäkihyppääjä ja yhdistetyn hiihtäjä.

Helsingissä syntynyt Aarne Lukander oli ammatiltaan sisustustaitelija, joka oli käynyt Taideteollisuuskeskuskoulun puuteollisuuskoulun ja huonekalupiiristusosaston koulutuksen. Aluksi hän toimi kiertävänä kotiteollisuuskoulun opettajana mm. Korpilahdella, Padasjoella ja Auttoisissa. Sen jälkeen hän toimi Lahden kotiteollisuuskoulun opettajana ennen siirtymistään Helsinkiin taidetakomo Oy Taito Ab:n palvelukseen. Vuonna 1938 hän siirtyi edelleen SOK:n rakennusosaston palvelukseen, jossa toimi kuolemaansa kevääseen 1941 asti.

Nuoruudessaan 1920-luvulla Aarne Lukander oli tunnettu talviurheilija edustaen Helsingin Hiihtäjiä. Hän menestyi vuosina 1923 ja 1924 nuorten alle 18-vuotiaiden sarjassa sijoittuen vuonna 1923 yhdistetyssä lahtelaisten Toivo ja Kalle Järvisen jälkeen kolmanneksi. Seuraavan vuoden SM-hiihdoissa Lahdessa Lukander otti Suomen mestaruuden ennen Erkki ja Toivo Järvistä sekä Toivo Reingoldtia. Lisäksi hän tuli SM-hopealle nuorten mäkihypyssä Kalle Järvisen voittaessa. Vuonna Lukander esiintyi SM-kisoissa sijoittuen yhdistetyssä 8:ksi, mutta saavutti samalla edustusoikeuden Lahden MM-hiihtoihin, jossa sijoittui sijalle 12. Kaudella 1927 parhaana tuloksena oli mäkihypyn SM-pronssi Lahden Paavo Nuotion voittaessa. Vuoden 1928 SM-kisoissa Lukander sijoittui yhdistetyssä 4:ksi. Samana kautena hän saavutti parhaan henkilökohtaisen tuloksensa Salpausselällä sijoittumalla 10:ksi yhdistetyssä. Kaudella 1929 Lukander kilpaili vielä mäenlaskussa, mutta aiempien vuosien kilpailullinen kausi oli häneltä ohi.

### Saavutukset
* SM-kultaa yhdistetyssä vuonna 1924
* SM-pronssia mäkihypyssä vuonna 1927
* Nuorten SM-hopeaa mäkihypyssä vuonna 1924
* Nuorten SM-pronssia yhdistetyssä vuonna 1923
* Paras Salpausselän sijoitus yhdistetyn 10. vuonna 1928
* Lahden vuoden 1926 MM-hiihtojen yhdistetyssä 12.

Aarne Lukanderin puoliso oli kuvaamataidonopettaja Kerttu Koskivirta (myöh. Luukannel). Heillä  yksi poika.

### Viitteet
Bucherer–Bergs-reaktio

**Bucherer–Bergs-reaktio** on kemiallinen reaktio, jossa karbonyyliyhdiste reagoi syanidien ja ammoniumkarbonaatin kanssa muodostaen hydantoiinijohdannaisen. Vaihtoehtoisesti lähtöaineina voidaan käyttää syanohydriinejä ja ammoniumkarbonaattia. Reaktio on nimetty kehittäjiensä Hans Theodor Buchererin ja Hermann Bergsin mukaan.

## Reagenssit ja mekanismi
Hermann Bergs patentoi vuonna 1929 hydantoiinien valmistusmenetelmän karbonyyliyhdisteistä, kaliumsyanidista, ammoniumkarbonaatista ja hiilidioksidista. Bucherer ryhmineen tutki reaktiota ja sen mekanismia tarkemmin ja julkaisi tuloksensa vuonna 1934. Bucherer havaitsi, että hiilidioksidin lisääminen ei ole välttämätöntä reaktiossa, sillä tarvittava hiilidioksidi muodostuu reaktion aikana, kun ammoniumkarbonaatti hajoaa lämmitettäessä.

Bucherer–Bergs-reaktioissa lähtöaineina voidaan käyttää joko aldehydejä tai ketoneja, joista ketonit antavat usein paremman saannon. Karbonyyliyhdisteiden sijaan lähtöaineina voidaan hyödyntää niiden syanohydriinejä. Liuottimena reaktiossa käytetään veden ja alkoholien seoksia. Jos Bucherer–Bergs-reaktioissa käytetään lähtöaineina syklisiä ketoneja, on hydantoiinituote spirosyklinen.

Bucherer–Bergs-reaktion mekanismin ensimmäisessä vaiheessa ammoniumkarbonaatin hajoamisessa muodostuva ammoniakki reagoi karbonyyliyhdisteen kanssa imiiniksi, jonka kanssa syanidi-ioni reagoi nukelofiilisella additioreaktiolla aminonitriiliksi. Syanohydriinejä käytettäessä ammoniakki reagoi syanohydriinin kanssa aminonitriiliksi. Aminoryhmä on nukleofiili ja reagoi hiilidioksidin kanssa karbamiinihappojohdannaiseksi, jonka nukelofiilinen hydroksyyliryhmä reagoi nitriiliryhmän kanssa nukleofiilisella additiolla. Muodostuva renagasrakenteinen välituote hajoaa amidin ja isosyanaattiryhmän sisältäväksi yhdisteeksi. Viimeisessä vaiheessa amidoryhmän typpi reagoi isosyanaattiryhmän kanssa muodostaen rengasrakenteisen hydantoiinijohdannaisen.
:

Bucherer–Bergs-reaktio on hyödyllinen tapa valmistaa esimerkiksi lääkeaineita ja maatalouskemikaaleja. Reaktiossa muodostuva hydantoiini voidaan myös hydrolysoida aminohapoiksi, minkä vuoksi se on usein käytetty tapa valmistaa optisesti aktiivisia aminohappoja stereoselektiivisesti.

## Lähteet
Oskari Hämäläinen

**Oskari Hämäläinen** (s. 10. syyskuuta 2007 Mikkeli) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä. Hämäläisellä on juniorisopimus ja hän on pelannut pääasiassa seuran U20-joukkueessa.

## Ura
Hämäläinen on Mikkelin Jukurien kasvatti. Hän toimi kaudella 2022–2023 seuran U16-joukkueen varakapteenina. Kaudella 2025–2026 Hämäläinen debytoi Jukurien SM-liigajoukkueessa, jossa hän pelasi ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 14. maaliskuuta 2026 KooKoota vastaan, kun Jukurit oli päästänyt useita runkopelaajiaan muualle, kärsi loukkaantumisista ja myös U20-joukkue tarvitsi useita pelaajia pudotuspeleissä. Hämäläinen merkittiin joukkueen kakkosketjun vasempaan laitaan Lari Heikkisen ja Viljam Sandvikin viereen. Hän sai ottelussa jääaikaa 17 minuuttia. Hämäläinen teki ottelussa myös liigauransa avausmaalin. Hän pelasi kauden aikana myös viisi ottelua lainalla Savonlinnan Pallokerhon U20 Mestisjoukkueessa.

## Tilastot

## Lähteet
*
*
*

### Viitteet
UFC 254

**UFC 254: Khabib vs. Gaethje** oli vapaaottelutapahtuma, joka järjestettiin 24. lokakuuta 2020 Abu Dhabissa. Tapahtuman pääottelussa nähtiin Habib Nurmagomedovin ja Justin Gaethjen kohtaaminen kevytsarjan mestaruusvyöstä. Ottelu oli Nurmagomedovin uran viimeinen.

## Tulokset

Lähteet: 

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Habib Nurmagomedov ja Magomed Ankalajev**
***Illan kamppailu: Casey Kenney vs. Nathaniel Wood**
## Lähteet
Paavo Lepistö

**Paavo Lepistö** (s. 2. tammikuuta 2007 Helsinki) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hänellä on juniorisopimus ja hän on pelannut pääasiassa seuran U20-joukkueessa.

## Ura
Lepistö on Mikkelin Jukurien kasvatti. Hän debytoi kaudella 2025–2026 seuran SM-liigajoukkueessa, jossa hän pelasi kaksi runkosarjaottelua ilman tehopisteitä. Lepistö teki liigadebyyttinsä runkosarjan kolmanneksi viimeisellä kierroksella 13. maaliskuuta 2026 vieraissa KooKoota vastaan, kun Jukurit oli päästänyt useita runkopelaajiaan muualle, kärsi loukkaantumisista ja myös U20-joukkue tarvitsi useita pelaajia pudotuspeleissä. Hänet merkittiin vain kolmella ketjulla otteluun lähteneen Jukurien viidenneksi puolustajaksi. Lepistö sai ottelussa jääaikaa 1.12 minuuttia. Hän pelasi kauden aikana myös yhdeksän ottelua lainalla Savonlinnan Pallokerhon U20 Mestisjoukkueessa.

## Tilastot

## Lähteet
*
*
*

### Viitteet
Gardens by the Bayn metroasema

**Gardens by the Bay** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2014, ja se avattiin osana linjan kolmatta vaihetta 13. marraskuuta 2022. Asema toimi linjan pääteasemana 23. kesäkuuta 2024 asti jolloin neljäs vaihe Bayshoreen avattiin. Asema sijaitsee Marina Southissa, ja palvelee Gardens by the Baytä sekä Marina Barragea. Aseman oli alunperin tarkoitus avautua vuonna 2021, mutta koronaviruspandemian vuoksi sen avaamista lykättiin vuoteen 2022.

## Lähteet
Tanjong Katongin metroasema

**Tanjong Katong** on asema Singaporen Mass Rapid Transit -metrojärjestelmässä Thomson–East Coast Linella (TEL). Aseman rakentaminen alkoi vuonna 2016, ja se avattiin osana linjan neljättä vaihetta 23. kesäkuuta 2024. Asema sijaitsee Amber Roadin alla Tanjong Katong Road Southin ja Meyer Roadin risteyksessä, ja palvelee lähistöllä olevia kerrostaloja, kuten Aaltoa ja King's Mansionia. Aseman oli tarkoitus avautua vuonna 2023, mutta koronaviruspandemian vuoksi sen avaamista siirrettiin vuoteen 2024.

## Lähteet
Shoshana Strook

**Shoshana Strook** (; 1991 tai 1992 Jerusalem – 15. maaliskuuta 2026 Israel) oli israelilainen kansalaisaktivisti ja ilmiantaja. Hän tuli kansainvälisesti tunnetuksi syytettyään julkisesti perhettään, mukaan lukien äitiään, Israelin siirtokunta- ja kansallistehtävien ministeriä Orit Strockia, vuosia jatkuneesta vakavasta seksuaalisesta ja fyysisestä hyväksikäytöstä.

Strookin tapaus herätti laajaa keskustelua Israelissa ja kansainvälisesti uhrien suojelusta, poliittisesta vaikutusvallasta oikeusjärjestelmässä sekä julkaisukielloista, joita käytettiin ministerin nimen salaamiseen paikallisessa mediassa.

## Tausta
Shoshana Strook syntyi radikaaliin uskonnollissionistiseen perheeseen ja oli yksi Orit ja Avraham Strookin yhdestätoista lapsesta. Hänen äitinsä on äärioikeistolaisen Otzma Yehudit -puolueen johtohahmoja. Shoshana kasvoi Israelin siirtokunnissa Länsirannalla, pääasiassa Hebronissa.

Strookin perhe oli ollut julkisuudessa aiemminkin oikeustapausten vuoksi: vuonna 2007 Shoshanan veli Zviki Strook tuomittiin palestiinalaisen teini-ikäisen kidnappauksesta ja pahoinpitelystä.

## Syytökset hyväksikäytöstä
Huhtikuussa 2025 Shoshana Strook alkoi julkaista sosiaalisessa mediassa videoita, joissa hän syytti vanhempiaan ja yhtä veljeään järjestelmällisestä seksuaalisesta, fyysisestä ja psyykkisestä hyväksikäytöstä, joka oli hänen mukaansa alkanut jo kahden ja puolen vuoden iässä.

Strook väitti todistuksissaan joutuneensa pedofiilirinkien ja rituaalisen hyväksikäytön uhriksi, joissa käytettiin lääkkeitä ja hypnoosia. Hän väitti myös, että hänen isänsä oli pakottanut hänet prostituutioon Tel Avivissa 13-vuotiaana. Shoshana väitti äitinsä Orit Strockin olleen tietoinen teoista ja osallistuneen niiden peittelyyn suojellakseen poliittista uraansa.

### Oikeusprosessi ja pako Italiaan
Peläten äitinsä poliittista vaikutusvaltaa ja mahdollista tutkinnan estämistä Israelissa Strook muutti vuoden 2025 lopulla Italiaan. Hän teki siellä virallisen rikosilmoituksen paikallisviranomaisille ja kertoi etsivänsä "oikeudellista turvapaikkaa" neutraalista maasta.

Samaan aikaan Israelin poliisin erikoisyksikkö Lahav 433 aloitti tutkinnan, mutta Israelin tuomioistuin asetti tapauksen tiukan julkaisukiellon alaiseksi. Tämä esti paikallista mediaa mainitsemasta ministerin nimeä kuukausien ajan, mikä herätti vastustusta ihmisoikeusjärjestöissä ja naisliikkeissä, kuten *Bonot Alternativassa*.

## Kuolema
Shoshana Strook löydettiin kuolleena kotoaan Pohjois-Israelista 15. maaliskuuta 2026. Hänen äitinsä vahvisti kuoleman sosiaalisessa mediassa. Vaikka alustavat tiedot viittasivat itsemurhaan, Israelin poliisi aloitti virallisen tutkinnan kuolemansyyn selvittämiseksi ottaen huomioon tapauksen arkaluonteisuuden ja Strookin esittämät vakavat syytökset perhettään kohtaan.

## Katso myös
* Seksuaalinen hyväksikäyttö

## Lähteet

## Aiheesta muualla
* Orit Strockin profiili knessetin sivustolla (englanniksi)
Marlon Vera

**Marlon Andrés Vera Delgado** (s. 2. joulukuuta 1992) on ecuadorilainen vapaaottelija, joka ottelee UFC:ssä. Veran painoluokka on kääpiösarja ja hän on otellut painoluokan mestaruudesta kerran. Vera on kääpiösarjan rankingissa sijalla 10.

## Ammattilaisottelut

## Lähteet
Raul Rosas Jr.

**Raúl Gilberto Rosas Rios Jr.** (s. 8. lokakuuta 2004) on meksikolais-yhdysvaltalainen vapaaottelija, joka ottelee UFC:ssä. Rosasin painoluokka on kääpiösarja ja hän on painoluokan rankingissa sijalla 13. Rosas on historian nuorin ottelija, joka on saanut sopimuksen UFC:hen.   

## Ammattilaisottelut

## Lähteet
Gilbert Burns

**Gilbert Alexander Pontes Burns** (s. 20. heinäkuuta 1986) on brasilialainen vapaaottelija ja entinen lukkopainija, joka ottelee UFC:ssä. Burnsin painoluokka on välisarja ja hän on painoluokan rankingissa 11. Burns on otellut painoluokan mestaruudesta kerran. Burns on lukkopainin ja brasilialaisen jujutsun maailmanmestari.

## Lähteet
Tiddey

**Tiddey** (oik. **Darek Plaza**; s. 1979 Poznań) on puolalainen DJ ja musiikkituottaja. Hän on ensimmäinen puolalainen artisti, joka on päässyt DJ Mag Top 100 DJs -listalle. Hän on sijoittunut listalle kolmesti: sijalle 81 (2008), 84 (2013) ja 76 (2014).

## Ura
Tiddeyn ura alkoi vuonna 2002. Hän on esiintynyt monilla elektronisen musiikin festivaaleilla, kuten Sunrise Festivalilla, Nature Onella, Creamfieldsilla ja Trance Energyllä.

Tiddey on tehnyt kansainvälisiä kiertueita ja esiintynyt muun muassa Suomessa, Norjassa, Ruotsissa, Yhdysvalloissa, Australiassa, Japanissa ja Brasiliassa. Vuonna 2008 hän julkaisi esikoisalbuminsa *Life Goes On...* Sony Music -levy-yhtiön kautta. Vuonna 2017 hän perusti oman levy-yhtiönsä, Tranceffect Recordsin.

## Diskografia

### Studioalbumit

* *Life Goes On...* (Sony Music; 2008)

### Singlet

* ”Feel Destination” (2004)
* ”Get Away” (2005)
* ”Close Day” (2006)
* ”Taylla” (2007)
* ”Forgiven Lies” (2009)
* ”Savage Emotions” (2009)
* ”Forgive & Forget (Forgiven Lies)” (feat. Tiff Lacey; 2009)
* ”Forbidden City” (2011)
* ”Copacabana Dream” (2011)
* ”Keep Waiting” (feat. Lyck; 2011)
* ”Lost” (feat. Keo; 2012)
* ”Nini” (2013)
* ”Entrancer” (2014)
* ”Futuna” (2017)
* ”Fable Sun” (2017)
* ”Delta Minori” (2017)
* ”Sagittarii” (feat. Ronald de Foe; 2017)
* ”Dreambox” (2017)
* ”Frequency” (2018)
* ”Heartless” (feat. Mina Jung; 2018)
* ”Auriga” (2019)
* ”Fulcrum” (2019)
* ”Where We Belong” (feat. Milo.NL; 2025)

## Aiheesta muualla

* Viralliset kotisivut
* 

## Lähteet
Hallongrotta

**Hallongrotta**, suomeksi **vadelmaluola**, on ruotsalainen leivos, jossa murotaikinan sisällä on vadelmahilloa. Ei tiedetä, milloin vadelmaluolia alettiin leipoa, mutta nimeä käytettiin ensimmäisen kerran vuonna 1977. Nykyisin leivoksella on oma juhlapäivä, jota vietetään Ruotsissa 17. maaliskuuta.
## Lähteet

## Aiheesta muualla
Joona Mutka

**Joona Mutka** (s. 23. joulukuuta 2004 Savonlinna) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan keskushyökkääjä. Mutkalla on juniorisopimus ja hän on pelannut pääasiassa seuran U20-joukkueessa.

## Ura
Mutka on Savonlinnan Pallokerhon kasvatti. Hän muutti 15-vuotiaana yksin Mikkeliin ja siirtyi Jukureihin kaudeksi 2020–2021. Kaudeksi 2022–2023 Mutka siirtyi Imatran Ketterän U20-joukkueeseen. Hän oli tehoilla 15+15=30 joukkueen toiseksi paras pistemies Sayam Limtongin jälkeen ja toiseksi paras maalintekijä Aleksei Liniajevin jälkeen. Kaudella 2023–2024 Mutka nousi Ketterän varakapteeniksi. Hän jakoi tehoilla 15+18=33 joukkueen sisäisen pistepörssin voiton Tuomas Salonahon kanssa ja sisäisen maalipörssin voiton Erkka Luotosen kanssa.

Kaudeksi 2024–2025 Mutka palasi Jukurien U20-joukkueeseen. Kaudella 2025–2026 hän oli joukkueen kolmanneksi paras pistemies tehoilla 10+19=29. Mutka teki SM-liigadebyyttinsä runkosarjan kolmanneksi viimeisellä kierroksella 13. maaliskuuta 2026 vieraissa KooKoota vastaan, kun Jukurit oli päästänyt useita runkopelaajiaan muualle, kärsi loukkaantumisista ja myös U20-joukkue tarvitsi useita pelaajia pudotuspeleissä. Hänet merkittiin vain kolmella ketjulla otteluun lähteneen Jukurien kolmosketjun oikeaan laitaan kahden muun U20-joukkueen pelaajan, Joel Heiskasen ja Veeti Rantulan viereen. Mutka sai ottelussa jääaikaa 16.23 minuuttia ja hänelle merkittiin teholukema –2. Mutka teki ottelussa myös liigauransa avausmaalin. Hän pelasi myös Jukurien seuraavassa ottelussa, jossa hän onnistui myös maalinteossa.

## Tilastot

## Lähteet
*
*
*

### Viitteet
Oluf Høst

**Oluf Høst** (18. maaliskuuta 1884 Svaneke – 1966) oli tanskalainen taidemaalari. Hän oli Johan Rohden ja Harald Giersingin oppilas ja maalasi erityisesti Bornholmin maisemia, aluksi ekspressionismin ja myöhemmin romantiikan hengessä.

Høstin ateljee Bornholmissa toimii nykyisin museona.
## Lähteet

## Aiheesta muualla
Eemil Koponen

**Eemil Juhani Koponen** (s. 18. tammikuuta 2005 Kuopio) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä. Koposella on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Koponen on Kalevan Pallon kasvatti. Kaudella 2021–2022 hän oli tehoilla 14+30=44 seuran U18-joukkueen paras syöttäjä sekä jakoi sisäisen pistepörssin voiton Roope Tossavaisen ja Miikka Sundgrenin kanssa. Kaudella 2022–2023 Koponen toimi joukkueen varakapteenina.

Kaudeksi 2025–2026 Koponen siirtyi Mikkelin Jukurien U20-joukkueeseen. Hän debytoi myös seuran SM-liigajoukkueessa, jossa Koponen pelasi kaksi runkosarjaottelua ilman tehopistetä. Koponen teki liigadebyyttinsä runkosarjan kolmanneksi viimeisellä kierroksella 13. maaliskuuta 2026 vieraissa KooKoota vastaan, kun Jukurit oli päästänyt useita runkopelaajiaan muualle, kärsi loukkaantumisista ja myös U20-joukkue tarvitsi useita pelaajia pudotuspeleissä. Hänet merkittiin vain kolmella ketjulla otteluun lähteneen Jukurien kakkosketjun vasempaan laitaan Viljam Sandvikin ja Lari Heikkisen viereen. Koponen sai ottelussa jääaikaa 19.50 minuuttia ja hänelle merkittiin teholukema –2.

### Maajoukkueura
Koponen on pelannut neljä poikien maaottelua.

## Yksityiselämä
Koponen valmistui merkonomiksi Savon ammattiopistosta keväällä 2024.

## Tilastot

## Lähteet
*
*
*

### Viitteet
Alexander Mahmoud

**Alexander Mahmoud** (s. 1990) on ruotsalainen valokuvaaja, toimittaja ja kirjailija. Hän on kotoisin Grimslövistä ja aloitti uransa *[[Smålandsposten]]issa*. Vuonna 2011 Mahmoud muutti Tukholmaan ja vuodesta 2019 hän on työskennellyt *[[Dagens Nyheter]]issä*. Hän voitti Stora journalispriset -toimittajapalkinnon ja Guldspadenin vuonna 2021 Patrik Lundbergin ja Josefin Sköldin kanssa kirjoittamastaan kansainvälisten adoptioiden eettisiä ongelmia paljastaneesta artikkelista. Vuonna 2025 Mahmoudin ottama kuva Gazan pommituksia näkoalapaikalta seuranneesta naisesta valittiin Ruotsin vuoden lehtikuvaksi.

## Bibliografia
* *Mellan rummen* (2015)
* *Du vill inte mer* (2023)

## Lähteet
Albanian demokraattinen rintama

**Albanian demokraattinen rintama** () oli Albanian työn puoluetta ja sen johtamaa sosialistista Albaniaa tukenut joukkoliike vuosina 1945–1991.

Demokraattinen rintama oli toisen maailmansodan aikana toimineen Albanian kansallisen vapautusrintaman jatke. Pezën konferenssissa syyskuussa 1942 perustettu vapautusrintama oli kommunistipuolueen luoma liike, jonka tarkoituksena oli yhdistää koko kansa Albaniaa miehittäneiden fasistisen Italian ja Natsi-Saksan vastaiseen taisteluun. Sodan jälkeen vapautusrintama muutettiin elokuussa 1945 pidetyssä edustajainkokouksessa Albanian demokraattiseksi rintamaksi, jonka tehtävänä oli kamppailla kommunistipuolueen ajamien sosialististen uudistusten puolesta.

Albanian demokraattisen rintaman päättävä elin oli sen edustajainkokous. Sen toimintaa ohjasi yleisneuvosto, joka valitsi järjestön johtajiston. Järjestörakenne perustui henkilöjäsenyyteen sekä kaupunginosien ja kylien paikallisosastoihin, joita yhdistivät piirikokousten valitsemat piirineuvostot. Rintaman puheenjohtajana toimi Enver Hoxha ensimmäisestä edustajainkokouksesta aina kuolemaansa saakka ja hänen jälkeensä Ramiz Alia ja Nexhmije Hoxha. Kommunistivallan päätyttyä Albanian demokraattinen rintama lopetti toimintansa vuonna 1991.

Järjestön pää-äänenkannattaja oli sanomalehti *[[Bashkimi]]*.

## Lähteet
Grönlannin kriisi

**Grönlannin kriisi** alkoi vuonna 2025, kun Yhdysvaltain presidentti Donald Trump antoi lausuntoja Tanskalle kuuluvan Grönlannin liittämisestä osaksi Yhdysvaltoja. 

Trump oli jo aiemmin ensimmäisellä presidenttikaudellaan vuonna 2019 ilmoittanut Yhdysvaltojen halukkuudesta ostaa Grönlanti. Tammikuussa 2025 Trump kertoi, ettei sulje pois voimakeinoja Grönlannin hankkimiseksi. Kriisi kärjistyi alkuvuodesta 2026, kun Trump uhkasi osaa Euroopan maista tulleilla, mikäli ne vastustaisivat Grönlannin hankkimista. Trump kuitenkin myöhemmin perui uhkauksensa.

## Lähteet

## Aiheesta muualla
Henrik Dyfverman

**Gustaf Henrik Dyfverman** (18. maaliskuuta 1912 Västeråker – 2. elokuuta 1998 Tukholma) oli ruotsalainen televisiotuottaja ja näyttelijä. Hän työskenteli SVT:n televisioteatterin johtajana vuosina 1956–1968.

Dyfvermanin isoisä oli kuvanveistäjä Carl Johan Dyfverman.
## Lähteet

## Aiheesta muualla
Dyfverman

**Dyfverman** on seuraavien ruotsalaisten henkilöiden sukunimi:

* Carl Johan Dyfverman (1844–1892), kuvanveistäjä
* Henrik Dyfverman (1912–1998), televisiotuottaja ja näyttelijä
Betty Nansen

**Betty Anna Marie Nansen** (o.s. **Müller**; 19. maaliskuuta 1873 Kööpenhamina – 15. maaliskuuta 1943 Kööpenhamina) oli tanskalainen näyttelijä, teatteriohjaaja ja teatterinjohtaja.

Nansen aloitti uransa Kööpenhaminan Casino-teatterissa vuonna 1893 ja löi läpi Herman Bangin ohjaamassa *Kameliadamenissa*. Vuonna 1893 Nansen meni naimisiin kirjailija Peter Nansenin kanssa ja tutustui hänen kauttaan muun muassa Edvard Brandesiin, Sven Langeen ja Sophus Michaëlisiin. Nansen näytteli muun muassa Kuninkaallisessa teatterissa, Folketeatretssa ja Dagmar-teatterissa ennen kuin hän vuonna 1914 muutti Yhdysvaltoihin. Siellä hän esiintyi useissa elokuvissa ja sai jonkin verran suosiota. Tanskaan palattuaan Nansen ryhtyi vuonna 1917 johtamaan Alexandrateatretia, jonka uudeksi nimeksi tuli Betty Nansen Teatret. Siitä tuli Kööpenhaminan johtava modernin draaman näyttämö. Nansen työskenteli teatterissaan myös ohjaajana ja näyttelijänä.
## Lähteet

## Aiheesta muualla
Pertti Aarnio

**Pertti Toivo Tapani Aarnio** (s. 26. maaliskuuta 1949 Pori) on suomalainen lääkäri ja emeritusprofessori.

Pertti Aarnio syntyi apulaisasemapäällikkö Aatto Aarnion ja Aino Virtasen perheeseen. Hän avioitui 1970 opettaja Arja Lähteenmäen kanssa. Aarnio tuli ylioppilaaksi Porissa 1968 ja valmistui Turun yliopistosta lääketieteen lisensiaatiksi 1974. Lääketieteen ja kirurgian tohtoriksi hän väitteli 1988. Aarnio sai erikoislääkärin pätevyyden kirurgiassa 1981 ja thorax- ja verisuonikirurgiassa 1987. 

Aarnio oli terveyskeskuslääkäri Porissa 1975–1976 ja on toiminut myös työterveys- ja yksityislääkärinä. Satakunnan keskussairaalassa hän oli apulaislääkäri 1976–1980 ja osastonlääkäri 1981–1985 ja Tampereen keskussairaalassa apulaislääkäri 1980–1981. Aarnio oli myös HYKS:issä apulaislääkäri 1985–1987 ja apulaisylilääkäri 1989–1994 ja toimi Satakunnan keskussairaalan kirurgian ylilääkärinä vuodesta 1994. Turun yliopiston kirurgian professori hänestä tuli 2001 ja Helsingin yliopiston kirurgian dosentti 1993. Aarnio oli vieraileva tutkija Mayo-klinikassa Yhdysvalloissa 1991.

## Lähteet
Johor Bahru–Singapore Rapid Transit System

**Johor Bahru–Singapore Rapid Transit System** (**RTS**) on rakenteilla oleva 4 kilometriä pitkä metrolinja, joka ylittää Johorensalmen Malesian ja Singaporen välillä. Linja kulkee Johor Bahrussa sijaitsevalta Bukit Chagarin metroasemalta Singaporessa sijaitsevalle Woodlands Northin metroasemalle, jossa on vaihtoyhteys Singaporen Mass Rapid Transit -metrojärjestelmän Thomson–East Coast Linelle (TEL). Linjan rakennustyöt aloitettiin 22. marraskuuta 2020 ja sen on tarkoitus valmistua tammikuussa 2027.  Valmistuttuaan sen odotetaan palvelevan 40 000 matkustajaa päivittäin, ja pitkän aikavälin suunnitelman mukaan se palvelee noin 140 000 matkustajaa päivässä. Valmistuttuaan RTS korvaa KTM Shuttle Tebrau linjan JB Sentralin ja Woodlands Train Checkpointin asemien välillä kesäkuuhun 2027 mennessä.

## Lähteet
Aurore (Q192)

**Aurore** (runkonumero Q192) oli Ranskan merivoimien Aurore-luokan miinanlaskukykyinen sukellusvene toisessa maailmansodassa.

## Valmistus
Alus tilattiin Toulonin laivastontelakalta, missä köli laskettiin 1. syyskuuta 1936. Alus laskettiin vesille 26- heinäkuuta 1939. Vuoden 1940 alussa aluksella tehtiin ensimmäiset testit, joiden jälkeen aloitettiin avomerikokeet. Se otettiin palvelukseen koeajoja varten 15. heinäkuuta 1940. Alus piti siirtää 18. kesäkuuta kahdeksan muun sukellusveneen kanssa Pohjois-Afrikkaan, mutta lopulta kaikki jäivät Touloniin. Alus oli valmis merelle lähtöön 20. kesäkuuta.

## Palvelus
Ranskan antautuessa 25. kesäkuuta 1940 alus oli edelleen Toulonissa eikä sitä oltu sijoitettu mihinkään yksikköön. Koeajot jatkuivat 21. lokakuuta saakka. Alus riisuttiin aseista. Italialaiset aselepokomissio antoivat määräyksen saattaa alus viikon kuluessa valmiiksi merelle lähtöön.

Alus sai 5. marraskuuta luvan siirtyä *Archimedeen* kanssa Dakariin, missä ne korvaisivat *Ajaxin* ja *Perseen*. Veneet liitettiin viiden sukellusveneen osastoon, jota saattoi *Commandant Bory*. Osasto lähti 17. joulukuuta Oraniin, jonne se saapui 19. joulukuuta. *Arethusa*, *Vestal* ja *Sultana* jäivät Oraniin, mistä *Archimede* ja *Aurore* jatkoivat *Albatrossin* saattamina Gibraltarinsalmen kautta Atlantille. Osasto vietti joulun Casablancassa, mistä sukellusveneiden saattajiksi Dakariin tulivat *Simoun* ja *Alcyon*. Alus saapui 31. joulukuuta Dakariin päällikkönään Lagarde.

Vuoden 1941 alussa saapuneet sukellusveneet liitettiin 2. sukellusvenedivisioonaan, jonka kahdeksan sukellusveneen päällikkönä oli Le Foch. Divisioona keskittyi harjoitteluun ja alueensa valvontaan. Alus lähti 25. tammikuuta 1941 *Casabiancan* kanssa Konakryn telakalle, missä ne olivat 25. tammikuuta alkaen. Alukset vapautuivat 17. helmikuuta telakalta ja saapuivat 20. helmikuuta Dakariin. Alus lähti 9. toukokuuta *Archimeden* kanssa Casablancaan, jonne ne saapuivat 13. toukokuuta Marokkoon. Alus lähti 28. toukokuuta *Sidi Ferruchin* kanssa Casablancaan ja edelleen Agadiriin.

Alus saapui 22. heinäkuuta Safiin, mistä se lähti 30. heinäkuuta. Aluksen päälliköksi tuli 27. syyskuuta Libiot. Alus oli 8.-20. lokakuuta huollossa. Toukokuussa 1942 alus oli Casablancassa, jossa huoltoa kiirehdittiin. Se liittyi 14. kesäkuuta divisioonaansa Dakarissa.

Alus kuului 1. marraskuuta Toulonissa ryhmään, jonka muut alukset olivat *Casabianca*, *Redoutable*, *Iris* ja *Venus*. Aluksen miehistö upotti aluksensa 27. marraskuuta 1942 Vaubanin telakka-altaaseen numero 2. Hylky nostettiin 5. joulukuuta, mutta se poistettiin korjauskelvottomana laivastoluettelosta 20. toukokuuta 1944.

## Lähteet
*
*

### Viitteet
Senegalin laivasto

**Senegalin laivasto** on  Senegalin asevoimien puolustushaara, joka vastaa Senegalin merialueiden turvaamisesta. 

## Historia
Laivasto on perustettu 1961 maan itsenäistyttyä Ranskasta.

## Organisaatio

Laivaston vahvuus on 950 henkeä, mihin sisältyy rannikkovartiostojen henkilöstö sekä laivaston kommandokomppania. Sen kalustona on kaikkiaan kymmenen vartiovenettä, kaksi maihinnousualusta ja yksi tukilaiva. Vartioveneinä ovat *Fouladou*, *Njambour*, kolme Anambe-luokan alusta, kaksi Ferlo-luokan alusta sekä *Lac Retba*. Näiden lisäksi on vielä *Conejera* ja *Kedougou*. Maihinnousualuksina on kaksi Ranskasta ostettua EDIC-700 tyyppistä alusta. 

## Lähteet
*
*

### Viitteet
Kielikit

**Kielikit** (*Glottiphyllum*) on päivikkikasvien sukuun kuuluva laji. Siihen kuuluvia lajeja tunnetaan 57. Ne ovat subtrooppisilla alueilla eteläisessä Afrikassa eläviä mehikasveja. Sukuun kuuluvia lajeja ovat muun muassa keltakielikki (*Glottiphyllum linguiforme*), tummakielikki (*Glottiphyllum longum*) ja paksukielikki (*Glottiphyllum nelii*).

## Lähteet

## Aiheesta muualla
* UniProt: Taxonomy - ''Glottiphyllum'' 
* Global Biodiversity Information Facility (GBIF): ''Glottiphyllum''
Särmikit

**Särmikit** (*Oscularia*) on päivikkikasvien heimoon kuuluva suku. Siihen kuuluvia lajeja ovat hammassärmikki (*Oscularia deltoides*) ja *[[Oscularia lunata]]*.

## Lähteet

## Aiheesta muualla
* Finto, Kassu – Kasvien suomenkieliset nimet: Särmikit (''Oscularia'')
* UniProt: Taxonomy - ''Oscularia'' 
* Global Biodiversity Information Facility (GBIF): ''Oscularia''
Nansen

**Nansen** voi tarkoittaa seuraavia:

;henkilöitä:
* Betty Nansen (1873–1943), tanskalainen näyttelijä, teatteriohjaaja ja teatterinjohtaja
* Eigil Nansen (1931–2017), norjalainen ihmisoikeusaktivisti
* Fridtjof Nansen (1861–1930), norjalainen naparetkeilijä, tutkimusmatkailija, diplomaatti ja tieteilijä, Nobelin rauhanpalkinnon saaja
* Hans Nansen (1598–1667), tanskalainen porvari ja Kööpenhaminan pormestari
* Peter Nansen (1861–1918), tanskalainen kirjailija

;muita merkityksiä:
* Nansen-passi, Kansainliiton myöntämä pakolaispassi
* Nansen-palkinto, pakolaisten hyväksi tehdystä työstä myönnettävä palkinto
* Nansenin kansainvälinen pakolaistoimisto, Kansainliiton yhteydessä 1930–1939 toiminut pakolaisista huolehtinut kansainvälinen järjestö, Nobelin rauhanpalkinnon saaja
* Mount Fridtjof Nansen, vuori Etelämanterella.
Kuusikiduslimaaja

**Kuusikiduslimaaja** (*Eptatretus hexatrema*) on limaajiin kuuluva kalalaji. Lajia tavataan Eteläisen Afrikan rannikolta.

## Koko ja ulkonäkö
Kuusikiduslimaaja voi kasvaa suurimmillaan noin 80 cm pitkäksi. Laji on ruumiinrakenteeltaan hyvin pitkänomainen ja kyljistä hieman litistynyt muituttaen ankeriasta. Ruumis suippenee pyrstöä kohden. Kalan suussa on kaksi hammasriviä, jotka se voi työntää eteenpäin. Kuonossa on kolme paria viiksisäikeitä. Kuusikiduslimaajan vatsapuolella on kuusi kidusaukkoa. Väriltään laji on harmaa tai ruskea ja viiksisäikeet ovat vaaleakärkiset.

## Levinneisyys ja elintavat
Kuusikiduslimaajaa tavataan alueelta, joka ulottuu Namibiasta rannikkoa Etelä-Afrikkaan Durbaniin asti. Laji elää niin matalissa veissä kuin aina 400 metrin syvyyteen asti. Kala kaivautuu usein mutaphjaan, minkä lisäksi sitä tavataan myös koralliriutoilta. Kuusikiduslimaajan ravintoa ovat kalojen raadot ja haavoittuneet kalat. Uhattuna se erittää suojakseen limaa. Osa kuusikiduslimaajista voi olla hermafrodiitteja. Naaraat laskevat lisääntymisaikana munat munakoteloissa.

## Lähteet
Luettelo suomalaisten näyttelijöiden äänirooleista

Tämä on hakemisto **luetteloihin suomalaisten näyttelijöiden äänirooleista**. Sukunimen mukaan aakkosittain jaoteltuja luetteloita on viisi:

*Luettelo suomalaisten näyttelijöiden äänirooleista A–I
*Luettelo suomalaisten näyttelijöiden äänirooleista J–L
*Luettelo suomalaisten näyttelijöiden äänirooleista M–Q
*Luettelo suomalaisten näyttelijöiden äänirooleista R–S
*Luettelo suomalaisten näyttelijöiden äänirooleista T–Ö
Kenneth Royall

**Kenneth Claiborne Royall** (24. heinäkuuta 1894 Goldsboro, Pohjois-Carolina, Yhdysvallat – 25. toukokuuta 1971 Durham, Pohjois-Carolina, Yhdysvallat) oli Yhdysvaltain ensimmäinen maavoimaministeri vuosina 1947-1949.

Royall opiskeli lakia Pohjois-Carolinan yliopisto Chapel Hillissä ja myöhemmin Harvardin yliopistossa. Hän toimi juristina ja myös Pohjois-Carolinan senaatin jäsenenä. Ensimmäisessä maailmansodassa hän palveli tykistöupseerina. Sodan jälkeen hän palasi harjoittamaan lakia Pohjois-Carolinaan, jossa hänestä tuli myös osavaltion senaattori. Toisen maailmansodan alettua hän värväytyi uudelleen armeijaan everstin arvoisena sotilaslain asiantuntijana. Vuonna 1942 liittoutuneiden joukkojen ylipäällikkö Dwight D. Eisenhower määräsi hänet johtamaan kahdeksan Yhdysvalloissa pidätetyn saksalaissabotöörin puolustusta oikeudenkäynnissä. Hän hoiti tehtävänsä tarmolla ja onnistui säästämään kaksi pidätettyä teloitukselta.  Hänet ylennettiin prikaatinkenraaliksi 1945.

Vuonna 1945 hänet nimitettiin apulaissotaministeriksi presidentti Harry S. Trumanin hallintoon ja vuonna 1947 hän ehti toimia vähän aikaa varsinaisena sotaministerinä juuri ennen viran lakkauttamista. Asevoimien uudelleenorganisoinnin myötä hänet nimitettiin ensimmäiseksi maavoimaministeriksi 17. syyskuuta 1947. Hän oli virassa 24. heinäkuuta 1949 asti, kunnes joutui eroamaan, koska hän vastusti Trumanin määräystä lopettaa rotuerottelu asevoimissa.

1949 hän palasi siviiliasianajajaksi ja hänestä tuli Washingtonissa ja New Yorkissa toimineen lakitoimisto Royall, Koegel, Rogers & Wellsin johtaja. Hän kuoli Durhamissa, Pohjois-Carolinassa vuonna 1971. 

## Lähteet
Tacton Systems

**Tacton Systems AB** on ruotsalainen ohjelmistoyritys, joka tarjoaa järjestelmiä monimutkaisten teollisuustuotteiden konfigurointiin. Sen ohjelmistoja käytetään tuotteiden räätälöinnin hallintaan myynti- ja tarjousprosesseissa. Yritys perustettiin vuonna 1998 Swedish Institute of Computer Science (SICS) -tutkimuslaitoksesta spin-off-yrityksenä, ja vuonna 2025 sillä oli toimistot Ruotsissa (Tukholma), Suomessa (Espoo), Saksassa (Karlsruhe), Puolassa (Varsova) ja Yhdysvalloissa (Chicago).

## Historia

Tacton Systems perustui matemaattis-loogisen ratkaisumoottorin varaan, jota kehitettiin SICSissä vuonna 1987 käynnistyneessä asiantuntijajärjestelmiä ja tekoälyä käsittelevässä tutkimusprojektissa. Ratkaisumoottorin avulla myyjä ilman syvempää teknistä taustaa pystyi konfiguroimaan erilaisia mekaanisia ja elektronisia tuotteita. Itsenäiseksi yritykseksi yhtiö eriytettiin vuonna 1998, ensimmäisenä asiakkaana oli Ericsson, ja vuonna 2001 yrityksen liikevaihto oli noin 30 miljoonaa Ruotsin kruunua.

2000- ja 2010-luvuilla Tacton kehitti konfiguraattoreita muun muassa Cytivalle, Siemensille ja ABB:lle. Yritys kehitti asteittain CPQ-alustan, johon kuuluivat 3D-visualisointi, kehittynyt hinnoittelu, tarjousten ja CAD-tiedostojen luonti sekä integraatiot muihin järjestelmiin, kuten CRM ja ERP. Vuonna 2019 lanseerattiin pilvipohjainen verkkoratkaisu *Tacton CPQ*.

Vuosina 2015–2018 henkilöstömäärä kasvoi 160:stä 250:een, ja liikevaihto vaihteli vuosina 2016–2024 250–500 miljoonan kruunun välillä. Yrityksellä oli toimistot Ruotsissa, Yhdysvalloissa, Saksassa, Puolassa ja Japanissa.

Ensimmäisten kahdenkymmenen vuoden ajan yritys oli pääosin seitsemän perustajan omistuksessa, mutta 15-prosenttinen osuus kuului sijoitusyhtiö Eterna Investille. Vuoden 2017 lopulla osakkeenemmistö myytiin GRO Capitalille ja Kirkbille. Kesällä 2023 yhdysvaltalainen Rubicon Technology Partners osti osakkeenemmistön noin 2,7 miljardin kruunun kauppahinnalla.

Yritys herätti huomiota muun muassa vuonna 2008, kun sen silloinen toimitusjohtaja osallistui Tobias Billströmin johtamaan Intia-delegaatioon työperäistä maahanmuuttoa koskevien säännösten muuttuessa; vuonna 2012 aktiivisesta ohjelmoijien rekrytoinnista Etelä-Aasiasta; sekä vuonna 2014, kun yritys sai Tukholman kauppakamarin ja vientikehitysrahaston myöntämän Export Hermes -palkinnon.

Wallbergin seuraajaksi toimitusjohtajaksi tuli Frederic Laziou (2017–2020), sitten Bo Gyldenvang (2020–2025), ja vuodesta 2025 yritystä on johtanut entinen hallituksen puheenjohtaja Klaus Andersen. 

Vuonna 2025 yritys hankki ranskalaisen data-analytiikkayrityksen *Serenyticsin* ja suomalaisen modulointiin erikoistuneen *Variantumin*.

## Selitteet


## Lähteet

## Aiheesta muualla
* Yrityksen verkkosivusto
Joonas Eronen

**Joonas Kristian Ilmari Eronen** (s. 10. marraskuuta 2005 Oulu) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hän laukoo oikealta. Erosella on juniorisopimus ja hän on pelannut pääasiassa seuran U20-joukkueessa.

## Ura
Eronen on Kiekko-Laserin kasvatti. Hän siirtyi C-juniori-ikäisenä Oulun Kärppiin kaudeksi 2019–2020. Kaudeksi 2022–2023 Eronen siirtyi Kalevan Pallon U18-joukkueeseen. Kaudeksi 2024–2025 hän siirtyi Mikkelin Jukurien U20-joukkueeseen. Kaudella 2025–2026 Eronen debytoi seuran SM-liigajoukkueessa, jossa hän pelasi kolme runkosarjaottelua. Eronen teki liigadebyyttinsä runkosarjan kolmanneksi viimeisellä kierroksella 13. maaliskuuta 2026 vieraissa KooKoota vastaan, kun Jukurit oli päästänyt useita runkopelaajiaan muualle, kärsi loukkaantumisista ja myös U20-joukkue tarvitsi useita pelaajia pudotuspeleissä. Hänet merkittiin vain kolmella ketjulla otteluun lähteneen Jukurien kakkospuolustajapariin Bogdans Hodassin viereen. Eronen sai ottelussa jääaikaa 23.25 minuuttia ja hänelle merkittiin teholukema –1. Eronen sai myös kakkossyöttöpisteen toisen debytantin, Jukurien ottelun ainoan maalin tehneen Joona Mutkan tekemään osumaan.

## Yksityiselämä
Eronen valmistui merkonomiksi Savon ammattiopistosta keväällä 2024.

## Tilastot

## Lähteet
*
*
*

### Viitteet
Emīls Vītols

**Emīls Vītols** (s. 2. marraskuuta 2007 Ventspils, Latvia) on latvialainen jääkiekkomaalivahti, joka edustaa SM-liigajoukkue Mikkelin Jukureita. Hänellä on juniorisopimus ja hän on edustanut pääasiassa seuran U20-joukkuetta.

## Ura
Vītolsin kasvattajaseura on Baltijas Vilki. Kaudella 2022–2023 hän puki seuran miesten joukkueen neljään otteluun Latvian toiseksi korkeimmalla sarjatasolla, mutta Vītols ei saanut kuitenkaan peliaikaa. Kaudeksi 2023–2024 hän siirtyi vain 15-vuotiaana Itävaltaan Nordic Hockey Academyn U17-joukkueeseen. Vītolsilla oli Itävallan U17-sarjan paras päästettyjen maalien keskiarvo (1.76).

Kaudeksi 2024–2025 Vītols siirtyi Suomeen ja Mikkelin Jukurien U18-joukkueeseen. Kaudella 2025–2026 hän debytoi seuran SM-liigajoukkueessa, jossa Vītols pelasi kaksi runkosarjaottelua ja puki kaikkiaan kuuteen runkosarjaotteluun. Hän teki liigadebyyttinsä runkosarjan kolmanneksi viimeisellä kierroksella 13. maaliskuuta 2026 vieraissa KooKoota vastaan, kun sekä Evan Buitenhuis että Matthieu Herpin olivat sivussa ja Sisu Heikkeri vahvisti U20-joukkuetta pudotuspeleissä. Vītols torjui Jukurien 1–5-tappioon päättyneessä ottelussa 33 kertaa.

## Tilastot

## Lähteet
*
*
*

### Viitteet
Lorillard Tobacco Company

**Lorillard Tobacco Company** oli yhdysvaltalainen tupakkayhtiö ja maan vanhin alalla toiminut yhtiö ennen sen sulautumista vuonna 2015. Yhtiö perustettiin vuonna 1760 New Yorkissa. Sen merkittävin tuotemerkki oli mentolisavuke Newport.

## Historia
Lorillardin perusti ranskalaislähtöinen yrittäjä Pierre Abraham Lorillard vuonna 1760. Yritys aloitti toimintansa nuuskan ja piipputupakan valmistajana, mutta siirtyi myöhemmin savukkeiden tuotantoon.

1900-luvun alussa yhtiö oli osa American Tobacco Company -konsernia, mutta irtautui siitä vuonna 1911 Yhdysvaltain kilpailuviranomaisten hajotettua tupakkatrustin. Tämän jälkeen Lorillard jatkoi toimintaansa itsenäisenä yhtiönä.

Vuonna 1968 Loews Corporation osti Lorillardin, ja yhtiö pysyi sen omistuksessa useita vuosikymmeniä.

## Savukemerkit
Lorillard oli tunnettu useista savukemerkeistä, joista keskeisimpiä olivat:

* Newport (mentolisavukkeet)
* Kent
* Old Gold
* True
* Maverick

## Yritysjärjestelyt ja loppu
Vuonna 2015 Lorillard sulautui osaksi Reynolds American -yhtiötä. Yrityskaupan yhteydessä osa Lorillardin tuotemerkeistä myytiin eteenpäin kilpailuviranomaisten vaatimuksesta.

Sulautumisen jälkeen Lorillard ei ole enää toiminut itsenäisenä yrityksenä.

## Lähteet
### Viitteet

### Lähteet
* https://www.britannica.com/money/Lorillard?utm_source

* https://www.prnewswire.com/news-releases/reynolds-american-completes-acquisition-of-lorillard-and-related-divestitures-300098366.html?utm_source

* https://www.sec.gov/Archives/edgar/data/1275283/000119312515216404/d933100dex991.htm?utm_source

* https://www.prnewswire.com/news-releases/reynolds-american-completes-acquisition-of-lorillard-and-related-divestitures-300098366.html?utm_source
Ketsch

**Ketsch** on kunta Baden-Württembergin osavaltion pohjoisosassa Saksassa. Se sijaitsee Rhein-Neckar-Kreisin länsiosassa ja kuuluu Rein–Neckarin metropolialueeseen.

## Maantiede
Ketschin etäisyys Heidelbergista on 13 kilometriä etelälounaaseen ja Mannheimista 14 kilometriä eteläkaakkoon. Ketsch sijaitsee Bertha Benz Memorial Routen varrella.

## Historia
Ketsch mainitaan asiakirjassa ensimmäisen kerran vuonna 1150 ja kylä alkoi kasvaa todennäköisesti 1300-luvun puolivälissä. Kolmikymmenvuotinen sota (1618–1648) toi suurta tuhoa ja yhdeksänvuotisen sodan aikana 1689 kunta tuhoutui uudemman kerran. Ketschistä tuli osa Badenia 1800-luvulla, mutta 1848–1849 vallankumousten vuosina sen asukkaat näkivät nälkää. Vuonna 1858 alettiin rakentaa vanhaa raatihuonetta ja 1904 Sankt-Sebastian-kirkkoa. Rautatieyhteyden Ketsch sai 1912 ja se oli käytössä vuoteen 1966 saakka. 800-vuotisjuhliaan Ketsch vietti 1950.

## Talous ja liikenne
Fody’s Wirtschaftsdienste GmbH tarjoaa palveluita aloilta catering ja gastronomia. Suuryrityksiin kuuluu Hengst, joka valmistaa suodattimia ja niihin kuuluvia komponentteja. Ketschin itäosan halki kulkee moottoritie Bundesautobahn 6, liittymä sijaitsee hieman Ketschin ulkopuolella.

## Lähteet

## Aiheesta muualla
*Ketsch, Baden-Württemberg, Saksa — Sunrise, Sunset, and Daylength
Oftersheim

**Oftersheim** on kunta Baden-Württembergin osavaltion pohjoisosassa Saksassa. Se kuuluu Rein–Neckarin metropolialueeseen ja sijaitsee välittömästi Heidelbergin lounaispuolella.

## Maantiede
Oftersheimin kantakaupungin etäisyys Heidelbergista on yhdeksän kilometriä lounaaseen ja Mannheimista 16 kilometriä eteläkaakkoon.

## Historia
Oftersheim ilmaantuu aikakirjoihin vuonna 767 ja sen nimi palautuu henkilönnimeen Ofteri. Vuonna 1803 Oftersheimista tuli osa Badenia. Vuonna 1924 siitä tehtiin osa Mannheimin piirikuntaa. 1960-luvulla kunnan luoteisosaan rakennettiin asuin- ja liikealueita ja seuraavalla vuosikymmenellä rakennettiin koilliseen, länteen ja etelään.

## Talous ja liikenne
Oftersheim sijaitsee rataosuuden Mannheim–Rastatt varrella. Kunnan länsipuolitse kulkee moottoritie Bundesautobahn 6 ja itäpuolitse Bundesautobahn 5.

## Lähteet

## Aiheesta muualla
*Oftersheim, Baden-Württemberg, Saksa — Sunrise, Sunset, and Daylength